ΓΡΑΠΤΗ ΕΡΩΤΗΣΗ E-0132/03

υποβολή: Fiorella Ghilardotti (PSE)και Giovanni Pittella (PSE) προς την Επιτροπή

(28 Ιανουαρίου 2003)

Θέμα: Αποκατάσταση του σιδηροδρομικού δρομολογίου Βρυξέλλες-Μιλάνο

Έχονταςπόψη ότι αποφασίστηκε η κατάργηση του δρομολογίου του τρένου Βρυξέλλες-Μιλάνο· η απόφαση αυτή προξενεί σοβαρή ζημία σε όσους από το Βέλγιο, το Λουξεμβούργο ή τη Γαλλία είναιποχρεωμένοι να μεταβούν στην Ιταλία, ιδιαίτερα δε στους ιταλούς μετανάστες που κατοικούν στην Κεντρική και Βόρεια Ευρώπη·

η ίδια απόφαση αντιβαίνει απολύτως στην πολιτική μεταφορών της ΕΕ, που αποσκοπεί στην ανάπτυξη μεγάλων αξόνων επικοινωνίας, και συνιστά σοβαρό εμπόδιο για τον τουρισμό και την εκπαίδευση πλήθους νέων, τέκνων μεταναστών, που κατοικούν στο εξωτερικό και σπουδάζουν στο Μιλάνο·

Ποια είναι η θέση της Ευρωπαϊκής Επιτροπής στο ζήτημα αυτό και ποια μέτρα σκοπεύει να προωθήσει για την πλήρη ή έστω σε εβδομαδιαία βάση αποκατάσταση της εν λόγωπηρεσίας·

Κοινή απάντησητου κ. de Palacio εξ ονόματος της Επιτροπήςστις γραπτές ερωτήσεις E-0132/03 και E-0252/03

(27 Φεβρουαρίου 2003)

Η Επιτροπή πληροφορήθηκε, πράγματι, για την κατάργηση του δρομολογίου Βρυξέλλες — Μιλάνο από 15ης Δεκεμβρίου 2002. Εκφράζει τη λύπη της για τον περιορισμό των διεθνών συνδέσεων που μπορεί να αποφασίζεται από τις ενδιαφερόμενες σιδηροδρομικές επιχειρήσεις, αναγνωρίζοντας παράλληλα το δικαίωμά τους να επιδιώκουν τη βελτιστοποίηση της οργάνωσής τους, ιδίως χωρίς οικονομικές απώλειες σε αυτό το είδοςπηρεσιών, όπως απαιτείται βάσει του άρθρου 5 της οδηγίας 91/440(1).

Σύμφωνα με τις πληροφορίες που παρασχέθηκαν στην Επιτροπή, ηπηρεσία αυτή δεν ήταν πλέον αποδοτική για τις πέντε ενδιαφερόμενες επιχειρήσεις.

Η Επιτροπή επιθυμεί, ωστόσο, να επισημάνει ότι, εφόσον πρωτίστως ενδιαφέρουν οικονομικοί λόγοι, βάσει του κανονισμού 1191/69(2) επιτρέπεται στις αρμόδιες εθνικές αρχές των κρατών μελών να συνάπτουν σύμβαση παροχής δημόσιαςπηρεσίας με σιδηροδρομική επιχείρηση για την εκμετάλλευση σιδηροδρομικών δρομολογίων σε συνδέσεις που δεν είναι αποδοτικές χωρίς οικονομική ενίσχυση εκ μέρους των δημοσίων αρχών.

Η Επιτροπή προτίθεται ναποβάλλει εντός του 2003 πρόταση κανονισμού αναφορικά με τα δικαιώματα και τιςποχρεώσεις των επιβατών στα διεθνή σιδηροδρομικά δρομολόγια όπου, μεταξύ άλλων, θα περιλαμβάνονται διατάξεις σχετικά με τη διαβούλευση των επιβατών από τις σιδηροδρομικές επιχειρήσεις σε περιπτώσεις μεγάλης έκτασης αλλαγών όσον αφορά τις προσφερόμενεςπηρεσίες. Η Επιτροπή θαποβάλλει επίσης πρόταση οδηγίας που παρέχει τη δυνατότητα ενίσχυσης της ανταγωνιστικότητας των σιδηροδρομικών επιχειρήσεων διευκολύνοντας την πρόσβαση στην αγορά των διεθνών επιβατικών συνδέσεων. Οι πολυάριθμες ερωτήσεις που τέθηκαν ως συνέπεια της κατάργησης του προαναφερόμενου δρομολογίου, καθώς και η αναγγελία κατάργησης πολλών διεθνών συνδέσεων, θα ληφθούνπόψη κατά την επεξεργασία των σχεδίων αυτών των νομοθετικών πράξεων, καθώς οι εν λόγω καταργήσεις δρομολογίων ασφαλώς δεν συμβάλλουν στην επίτευξη ενός από τους στόχους της κοινής πολιτικής μεταφορών, η οποία προβλέπει τη διατήρηση — ακόμα και την αύξηση — του μεριδίου των σιδηροδρόμων στο σύνολο των τρόπων μεταφοράς.

(1) Οδηγία 91/440/ΕΟΚ του Συμβουλίου, της 29ης Ιουλίου 1991, για την ανάπτυξη των κοινοτικών σιδηροδρόμων, ΕΕ L 237 της 24.8.1991.

(2) Κανονισμός (ΕΟΚ) αριθ. 1191/69 του Συμβουλίου, της 26ης Ιουνίου 1969, περί των ενεργειών των κρατών μελών που αφορούν τιςποχρεώσεις που είναι συνυφασμένες με την έννοια της δημόσιαςπηρεσίας στον τομέα των σιδηροδρομικών, οδικών και εσωτερικών πλωτών μεταφορών, ΕΕ L 156 της 28.6.1969.